Κεμπάπ μέσα σε μούσμουλα(Yeni dünya kebabi)
Αυτά τα ιδιαίτερα κεμπάπ φτιάχνονται μεταξύ Απριλίου και Ιουνίου, όταν τα μούσμουλα είναι φρέσκα. Η οξύτητα του φρούτου δένει με την έντονη γεύση του κρέατος.
1 κιλό πρόβειος κιμάς, περασμένος 2 φορές από τη μηχανή του κιμά, 1 κιλό μεγάλα μούσμουλα, όχι πολύ ώριμα, 1-2 κουτ. σούπας βούτυρο για το ταψί, 5 κρεμμύδια ξερά, σε μέτριες φέτες, 150 ml ελαιόλαδο + 70 ml για το ταψί, αλάτι, πιπέρι φρεσκοτριμμένο, 3 κουτ. σούπας φρέσκα φύλλα δυόσμου και βασιλικού για το σερβίρισμα, ψιλοκομμένα
Για την συνταγή κεμπάπ μέσα σε μούσμουλα, σε ένα μπολ ζυμώνουμε πολύ καλά τον κιμά με αλατοπίπερο και τα 150 ml ελαιόλαδο.Σκεπάζουμε με μεμβράνη και αφήνουμε στο ψυγείο για 1 ώρα.Πλάθουμε μικρά κεμπάπ στο μέγεθος των μούσμουλων, τα στρώνουμε σε ταψί και καλύπτουμε με μεμβράνη.Πλένουμε τα μούσμουλα και τα αφήνουμε να στραγγίξουν καλά. Τα κόβουμε στη μέση και αφαιρούμε προσεκτικά το κουκούτσι.Για το ψήσιμο των κεμπάπ, προθερμαίνουμε τον φούρνο στους 180°C.Βουτυρώνουμε ένα μεγάλο ταψί και στρώνουμε τις φέτες κρεμμυδιού. Αλατίζουμε. Βάζουμε ένα κεμπάπ μέσα σε κάθε μισό μούσμουλο, σκεπάζουμε με το άλλο μισό του, στη θέση του κουκουτσιού, και το βάζουμε πάνω στα κρεμμύδια. Ραντίζουμε με τα 70 ml ελαιόλαδο, σκεπάζουμε με αλουμινόχαρτο και ψήνουμε για 35-40 λεπτά.Αφαιρούμε το αλουμινόχαρτο και ψήνουμε για άλλα 15-20 λεπτά. Σκορπίζουμε τα φύλλα δυόσμου και βασιλικού και σερβίρουμε τα κεμπάπ μέσα σε μούσμουλα
Κιμάς,Μούσμουλα,BBQ